คือประจำเดือนไม่มาเดือนกว่าๆแล้วค่ะ ไม่เคยมีเพศสัมพันธ์ ลองตรวจดูแล้วไม่ท้อง แต่มีอาการเจ็บท้องน้อยหน่วงๆ ปวดปัสสาวะบ่อย แต่เป็นคนกินน้ำไม่เยอะ เวียนหัวนิดหน่อย ไม่มีอาการอาเจียน ประจำเดือนมาล่าสุดวันที่18 พ.ย. 62 หมดวันที่ 22 พ.ค. 62 อยากทราบว่ามีอาการผิดปกติอะไรหรือป่าวคะ
สวัสดีค่ะ วารีพร ชดศิริ,หากไม่เคยมีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะส่วนอาการเจ็บท้องน้อยหน่วงๆ ปวดปัสสาวะบ่อย เวียนหัว อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น การมีความเครียด วิตกกังวล เป็นต้น อย่างไรก็ตาม หากอาการปวดท้องน้อยเป็นมาก หรือมีอาการปัสสาวะที่ผิดปกติอื่นๆ ร่วมด้วย เช่น แสบขัดเวลาปัสสาวะ เป็นต้น อาจเกิดจากมีกระเพาะปัสสาวะอักเสบก็ได้ ซึ่งแนะนำควรดื่มน้ำเปล่ามากๆ และไม่กลั้นปัสสาวะค่ะ